《栗里华阳窝辞 舫舟》
宋代·王质

有事兮春畴，趾垂举兮搀游。埼回回兮峪漫漫，何楫兮何舟。

潺湲兮虎溪，东林兮远师。溪深兮榜度，溪浅兮行归。

谛玩兮苔痕，逆知兮履綦。林有影兮溪无声，露下月明兮过之，到家兮掩门。

噫其不尔兮，阖蓬亦可以栖身。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。